cyanic-selkie/wikianc huggingface dataset:
ฟรันเชสโก ตอตตี
นักเตะทีมเยาวชน
ตอตตีเกิดและโตในย่านปอร์ตาเมโตรเนียของกรุงโรม เขาเริ่มเล่นฟุตบอลตั้งแต่อายุ 4 ขวบ โดยมีนักฟุตบอลที่ชื่นชอบและเป็นแรงบันดาลใจในการเล่นคือ จูเซปเป จันนีนี ที่ถูกยกย่องว่าเป็นสัญลักษณ์ของทีมโรมาในเวลานั้น ในช่วงก่อนเข้าสู่อาชีพนักฟุตบอล ตอตตีเคยเข้าร่วมทีมเยาวชนของสมิตตรัสเตเวเรและโลดีจานี ก่อนจะมีโอกาสได้มาอยู่กับทีมเยาวชนโรมาในปี 1989 โดยในช่วงเวลานั้นมีทีมใหญ่ระดับโลกอย่างมิลานให้ความสนใจและยื่นข้อเสนอมายังตอตตีด้วย แต่เนื่องจากครอบครัวต้องการให้เขาอยู่กับทีมในบ้านเกิด จึงปฏิเสธทางมิลานและเลือกมาอยู่กับโรมาแทน
โรมา
ตอตตีลงเล่นในทีมเยาวชนของโรมา อยู่ 3 ปี จึงได้เซ็นสัญญาเป็นนักฟุตบอลอาชีพกับสโมสรในปี 1992 และได้ลงเล่นเป็นตัวหลักของทีมในปี 1994 ก่อนจะได้รับการแต่งตั้งให้เป็นกัปตันทีมในปี 1997 ในวัยเพียง 20 ปี ซึ่งถือว่าเป็นกัปตันทีมที่อายุน้อยที่สุดในประวัติศาสตร์ของทีม เขามีส่วนในการพาทีมคว้าแชมป์อิตาลี หรือ สคูเด็ตโต้ ในปี 2001 โดยลงเล่นไป 30 นัด และยิงได้ 13 ประตู จากความโดดเด่นในการเล่น และการเป็นชาวโรมันโดยกำเนิด ทำให้ ตอตตี ได้รับการยกย่องจากแฟนบอล โรมา ให้เป็นนักเตะสัญลักษณ์ของทีมมาจนถึงปัจจุบัน
ในฐานะกัปตันทีม ตอตตีคือนักเตะที่มีโอกาสสัมผัสถ้วยรางวัลกับทีมมากที่สุด นอกเหนือจากการได้แชมป์อิตาลี ยังมีแชมป์โคปปา อิตาเลีย และ ซูเปอร์โคปปา อิตาเลียนา อย่างละ 2 ครั้ง และในฐานะส่วนบุคคล ตอตตี ได้รับรางวัลนักฟุตบอลแห่งปีของอิตาลี 5 สมัย ซึ่งเป็นสถิติสูงสุดตลอดกาล รวมถึงรางวัลนักฟุตบอลยอดเยี่ยมของ เซเรียอา 2 สมัย ก็เป็นสถิติสูงสุด (ร่วมกับ กาก้า และ ซลาตัน อิบราฮิโมวิช) เช่นกัน
เมื่อวันที่ 30 พฤศจิกายน 2009 ตอตตีออกมาเปิดเผยว่าเขาได้เซ็นสัญญาฉบับใหม่ระยะยาว 5 ปีกับโรมา โดยสัญญาจะหมดในปี 2014 และมีเงื่อนไขให้เขารับตำแหน่งผู้อำนวยการของทีมต่อไปอีกอย่างน้อย 5 ปี หลังจากที่เขาตัดสินใจเลิกเล่นฟุตบอลอาชีพไปแล้ว หาก ตอตตี อยู่กับทีมจนครบข้อตกลงดังกล่าว เท่ากับว่าเขาจะใช้ชีวิตอยู่กับ โรมา นานถึง 30 ปีเลยทีเดียว ซึ่งทางสโมสรได้ออกมาแถลงเกี่ยวกับสัญญาดังกล่าวอย่างเป็นการทางในวันที่ 16 ธันวาคม 2009
เมื่อวันที่ 20 มีนาคม 2011 ตอตตีทำได้ 2 ประตู ในเกมที่เสมอกับฟิออเรนตีนา 2-2 ทำให้เขากลายเป็นนักฟุตบอลคนที่ 6 ในประวัติศาสตร์ถัดจากซิลวีโอ ปีโอลา, กุนนาร์ นอร์ดาห์ล, จูเซปเป เมอัซซา, โชเซ่ อัลตาฟีนี และ โรแบร์โต้ บัจโจ ที่สามารถทำประตูใน เซเรียอา ได้ครบ 200 ประตู หลังจากนั้น ตอตตี ก็ยังคงทำประตูอย่างต่อเนื่องมาเรื่อยๆ กระทั่งถึงวันที่ 17 มีนาคม 2013 เขาสามารถยิงประตูได้ถึง 226 ประตูในลีก ทำสถิติเป็นนักเตะที่ยิงประตูได้สูงสุดของ เซเรียอา เป็นอันดับ 2 ตลอดกาล
ทีมชาติอิตาลี
ตอตตีลงเล่นให้ทีมชาติอิตาลีระหว่างปี 1998 ถึง 2006 โดยเป็นนักเตะที่ถูกเรียกตัวอย่างสม่ำเสมอ และมักจะได้รับเลือกให้เป็นตัวจริงของทีม เขาเล่นได้อย่างโดดเด่นในยูโร 2000 โดยพาทีมชาติเข้าไปถึงรอบชิงชนะเลิศกับฝรั่งเศส และแม้ว่าทีมจะเป็นเพียงรองแชมป์ แต่ ตอตตี ก็ได้รับเลือกให้เป็นนักเตะยอดเยี่ยมของนัดชิงชนะเลิศ รวมถึงเป็นหนึ่งในนักเตะทีมรวมดาราของรายการนี้ด้วย อย่างไรก็ตามในอีก 2 รายการใหญ่ถัดมาคือ ฟุตบอลโลก 2002 และ ยูโร 2004 ตอตตี ไม่สามารถแสดงผลงานได้อย่างที่ควรจะเป็น โดยเฉพาะในรายการหลัง ตอตตี มีปัญหาในการควบคุมอารมณ์ ถึงขั้นถ่มน้ำลายใส่หน้า คริสเตียน โพลเซ่น กองกลางทีมชาติเดนมาร์ก ทำให้เขาโดนแบนถึง 3 นัด และทีมชาติอิตาลีก็ตกรอบแรก ทำให้เขาถูกวิจารณ์อย่างหนักในฐานะเป็นนักฟุตบอลที่เป็นความหวังของทีม
อย่างไรก็ตาม ตอตตียังคงได้รับโอกาสรับใช้ชาติตามปกติ ในช่วง 3 เดือนก่อนแข่งฟุตบอลโลก 2006 ตอตตี ประสบอาการบาดเจ็บอย่างหนักจากการถูกเตะสกัดจนข้อเท้าซ้ายหัก แต่ก็ฟิตกลับมาทันเวลา และมีส่วนในการพาทีมชาติอิตาลี คว้าแชมป์ฟุตบอลโลก โดย ตอตตี ได้ลงเล่นครบทั้ง 7 นัด และช่วยส่งบอลให้เพื่อนทำประตู 4 ครั้ง ซึ่งถือเป็นสถิติอันดับ 1 ของรายการ (ร่วมกับ ฮวน โรมัน ริเกลเม่ ของ อาร์เจนตินา) หนึ่งในช่วงเวลาสำคัญคือการยิงจุดโทษในช่วงทดเวลาบาดเจ็บ ในเกมกับ ออสเตรเลีย ในเกมรอบสอง โดย ตอตตี ยังได้รับเลือกให้ติดทีมรวมดาราของการแข่งขันหลังจบรายการนั้น
ตอตตีประกาศเลิกเล่นให้ทีมชาติไปแล้วตั้งแต่ปี 2007 และได้ทำการแขวนสตั๊ด Roma เกมสุดท้าย ต็อตติ ลงเล่นแทน โมฮาเหม็ด ซาลาห์ ตั้งแต่นาที 54 สถิติในนัดสั่งลาคือ ผ่านบอล 22 ครั้งเป็นการทำทางสร้างสรรค์โอกาส 4 ครั้ง, แย่งบอลได้ 2 ครั้ง, เข้าสกัด 2 ครั้ง และเรียกฟาวล์ 1 ครั้ง
หลังจบเกม โรม่า เปิดเปิดโอกาสอดีตกองหน้าทีมชาติอิตาลี กล่าวสุนทรพจน์เปิดใจต่อหน้าสาวกเป็นครั้งสุดท้ายในฐานะนักฟุตบอลอาชีพในปี 2018
ชีวิตส่วนตัว
ตอตตีสมรสกับอิลารี บลาซี นางแบบ และ พิธีกรโทรทัศน์ ชื่อดังของอิตาลี ในปี 2005 ทั้งคู่มีบุตรด้วยกัน 2 คน คนโตเป็นผู้ชายชื่อ คริสเตียน ส่วนคนเล็กเป็นผู้หญิงชื่อ ชาแนล โดยตั้งแต่หลังจากภรรยาคลอดบุตรคนแรก ตอตตี จะฉลองการทำประตูได้ด้วยการดูดนิ้วโป้งทุกครั้ง ซึ่งหลายคนเชื่อว่าเป็นการทำท่าเลียนแบบการดูดจุกนมของบุตรชาย ก่อนจะมีการเปิดเผยภายหลังว่าเป็นการกล่าวถึงภรรยาของเขาเองที่ชอบดูดนิ้วตัวเองบ่อยๆ
ในอดีต ตอตตีเคยเป็นพรีเซนเตอร์ให้เครื่องดื่มเป๊ปซี่ โดยถ่ายโฆษณาหลายชิ้น ที่เป็นที่รู้จักมากที่สุดคือโฆษณาชุดนักสู้กลาดิเอเตอร์ ที่ถ่ายทำร่วมกับ เดวิด เบ็คแฮม, โรนัลดินโญ่, โรแบร์โต้ คาร์ลอส และ ราอูล กอนซาเลซ ด้วยความที่เป็นสายเลือดโรมันโดยตรง เขายังเคยถ่ายโฆษณาให้กับเครือข่ายโทรศัพท์โวดาโฟน ร่วมกับ เจนนาโร่ กัตตูโซ่ รวมถึงผลิตภัณฑ์รองเท้า ไนกี้ และเดียดอร่า ที่เขาเคยใช้สวมใส่ขณะเล่นฟุตบอล
นอกเหนือจากนี้ ตอตตียังเคยได้รับเลือกให้เป็นทูตขององค์กรยูนิเซฟ ในปี 2003 และร่วมโครงการหมู่บ้านเพื่อเด็กยากไร้ของฟีฟ่า ในปี 2006 โดยอีกหนึ่งในกิจกรรมการกุศลเพื่อช่วยเหลือเด็กคือการออกหนังสือเกี่ยวกับมุขตลกที่เขาเขียนเอง ซึ่งภายหลังได้กลายเป็นหนังสือขายดีติดตลาด และเขายังได้นำเรื่องที่เขียนมาถ่ายทอดผ่านวิดีโอที่ถ่ายทำร่วมกับเพื่อน ๆ ในทีมชาติอิตาลี โดยมี อาเลสซันโดร เดล ปีเอโร, อเลสซานโดร เนสต้า, จันลุยจี บุฟฟอน, กริสเตียน วีเอรี, มาร์โก เดลเว็คคิโอ และอันโตนีโอ กัสซาโน ร่วมแสดงด้วย
สถิติการลงเล่น
1 ฟุตบอลสโมสรยุโรปรวมถึงรายการยูฟ่าแชมเปียนส์ลีกและยูฟ่ายูโรปาลีก
2 ฟุตบอลรายการอื่น ๆ รวมถึงซูแปร์โกปปาอีตาเลียนา
โรงผลิตบทความวิจัย
โรงผลิตบทความวิจัย (research paper mill) เป็น "องค์กรที่มุ่งแสวงหากำไร ไม่เป็นทางการ และอาจผิดกฎหมาย ซึ่งขายการระบุชื่อเป็นผู้ประพันธ์ในต้นฉบับงานวิจัย ในบางกรณี ธุรกิจนี้เป็นการดำเนินงานที่ซับซ้อนซึ่งขายตำแหน่งผู้ประพันธ์ในรายงานวิจัยฉบับที่ถูกต้องตามหลักเกณฑ์ แต่ในหลายกรณี เอกสารประกอบด้วยข้อมูลที่ฉ้อฉลและมีการลอกเลียนวรรณกรรมอย่างมากหรือไม่เป็นมืออาชีพ  จากรายงานของ เนเจอร์ มีรายงานในวารสารวิชาการหลายพันฉบับถูกสืบพบว่ามาจากธุรกิจขายตำแหน่งผู้ประพันธ์จากจีน อิหร่าน และรัสเซีย ทำให้วารสารบางฉบับมีการปรับปรุงกระบวนการตรวจสอบใหม่"
ธุรกิจนี้เป็นปัญหาด้านจริยธรรมงานวิจัยที่ส่งผลต่อการเผยแพร่ผลงานวิชาการ เป็นตัวอย่างของความไม่ซื่อสัตย์ทางวิชาการในเรื่องเกี่ยวกับสัญญาเพื่อการโกงและการเป็นผู้ประพันธ์ โดยเฉพาะอย่างยิ่งการรับจ้างเขียนงานวิชาการ อาจรวมถึงการบิดเบือนข้อมูลซึ่งนำไปสู่รายงานที่ไร้ประโยชน์ และบางครั้งอาจนำไปสู่การเพิกถอนวรรณกรรม
ตัวอย่าง
ในเดือนเมษายน พ.ศ. 2565 ส่วนข่าวของวารสารวิชาการ ไซเอินซ์ ได้รายงานการพบเอกสารฉบับร่างที่มาจากบริษัท "International Publisher Ltd." ซึ่งเป็นธุรกิจขายตำแหน่งผู้ประพันธ์ในงานวิจัยจากรัสเซีย เอกสารดังกล่าวระบุว่ามีรายงานทางวิชาการที่ได้รับการตีพิมพ์หลายร้อยฉบับสำหรับขายตำแหน่งผู้ประพันธ์ผ่านเว็บไซต์ของรัสเซียเพื่อให้นักวิจัยสามารถจ่ายเงินเพื่อซื้อเครดิตทางวิชาการโดยไม่ต้องมีการร่วมดำเนินการวิจัยอย่างถูกต้อง หลังจากตรวจสอบข้อมูลในช่วงระยะเวลาสามปี พบว่ามีบทความ 419 บทความที่ตรงกับต้นฉบับที่ได้รับการตีพิมพ์ในวารสารวิชาการต่าง ๆ แล้ว ซึ่งมีความโน้มเอียงอย่างมากที่ได้รับการตีพิมพ์จากสำนักพิมพ์แบบเปิดที่ล่าเหยื่อ ขณะที่ธุรกิจขายตำแหน่งผู้ประพันธ์ในงานวิจัยมีเป้าหมายไปที่วารสารทางวิชาการหลายฉบับ แต่รายงานเกือบ 100 ฉบับได้รับการตีพิมพ์ในวารสาร International Journal of Emerging Technologies in Learning ของสำนักพิมพ์ Kassel University Press เพียงแห่งเดียว ซึ่งปรากฏมีการประสานกันผ่านการมีส่วนร่วมของบรรณาธิการวารสารที่เป็นผู้ดูแลส่วนของบทความพิเศษ โดยมีที่ว่างสำหรับรายชื่อผู้เขียนร่วมที่ผู้ที่ต้องการมีชื่อในรายงานสามารถประมูลจากที่ไหนก็ได้ในราคาตั้งแต่ 180–5,000 เหรียญสหรัฐ อีกกรณีหนึ่งในข่ายการประสานงานที่แยกจากกัน บรรณาธิการรับเชิญและบรรณาธิการวิชาการที่ได้รับเงินเดือนจากสำนักพิมพ์ MDPI ถูกพบว่าประสานงานในการขายตำแหน่งผู้ประพันธ์ในงานวิจัยในวารสารของ MDPI ที่แตกต่างกัน 4 ฉบับ รวมเป็นรายงานมากกว่า 20 ฉบับ นอกเหนือจากกรณีของการสมรู้ร่วมคิดระหว่างบรรณาธิการและบริษัท International Publisher Ltd. แล้ว ผู้จัดทำรายงานการวิจัยที่ถูกต้องตามหลักเกณฑ์จำนวนมากยังทำการขายตำแหน่งชื่อผู้ประพันธ์ว่างแก่บรรณาธิการวารสาร และท้ายที่สุดก็ได้รับการยอมรับให้ตีพิมพ์ในวารสารของสำนักพิมพ์ที่มีชื่อเช่น Elsevier, Oxford University Press, Springer Nature, Taylor & Francis, Wolters Kluwer และ Wiley-Blackwell เมื่อวันที่ 6 เมษายน พ.ศ. 2565 สำนักพิมพ์เหล่านี้หลายแห่งได้ดำเนินการสอบสวนในเรื่องนี้แล้ว
กูร์ชุมลีอัน
กูร์ชุมลีอัน (Куршумли ан; hani i Kurshumlis; Kurşunlu han) เป็นสถานีคาราวานสมัยออตโตมันในย่านเมืองเก่าของกรุงสกอเปีย ประเทศมาซิโดเนียเหนือ ปัจจุบันเป็นส่วนหนึ่งของพิพิธภัณฑ์แห่งสาธารณรัฐมาซิโดเนียเหนือ ที่ผ่านมาเคยใช้เป็นเรือนจำและเป็นโรงเตี๊ยม
หมู่อาคารนี้สร้างขึ้นในราวศตวรรษที่ 15 หรือศตวรรษที่ 16 ในอดีตมีคอกสำหรับม้า 100 ตัว
จังหวัดปกครองตนเองชนชาติไท สิบสองปันนา
เขตปกครองตนเองชนชาติไท สิบสองปันนา (อักษรธรรม:, อักษรไทลื้อใหม่: , จื้อจื้อเชิวภาสาไท 12 พันนา; ; ; စစ်ဆောင်ပန္နား) หรือชื่อย่อว่า ซีไต่ เป็นเขตปกครองตนเองระดับจังหวัดของชาวไทลื้อ ตั้งอยู่ทางใต้สุดของมณฑลยูนนาน ประเทศจีน มีเมืองหลวง คือ เมืองเชียงรุ่ง เมืองที่ใหญ่ที่สุดในพื้นที่และมีแม่น้ำโขงไหลผ่าน ซึ่งในประเทศจีนเรียกว่า "แม่น้ำหลานชาง"
ในประเทศจีน พื้นที่แห่งนี้มีวัฒนธรรมที่แตกต่างทางไปจากชาวจีนฮั่น ทั้งประชากร สถาปัตยกรรม ภาษา และวัฒนธรรม ชาวไทลื้อ นั้นมีความคล้ายคลึงกับของชาวไทใหญ่ ชาวไทเขิน และชาวไทยวน เป็นอย่างมาก รวมไปถึงชาวไทยและชาวลาว
นิรุกติศาสตร์
สิบสองปันนา หรือ สิบสองพันนา เป็นคำภาษาไทลื้อ มีความหมายว่า "สิบสองเมือง" คำว่า "พันนา" เป็นหน่วยการปกครองของคนไทในอดีต ตามหนังสือพงศาวดารโยนก ชื่อนี้สอดคล้องกับเขตปกครองตนเองของกลุ่มชาติพันธุ์ชาวไทในอินโดจีนของฝรั่งเศส ตั้งแต่ปี พ.ศ. 2433 ถึง พ.ศ. 2488 ซึ่งก็คือสิบสองจุไท
ภูมิประเทศ
เขตปกครองตนเองชนชาติไท สิบสองปันนามีเนื้อที่ประมาณ 19,700 ตารางกิโลเมตร มีอาณาเขตติดกับแขวงหลวงน้ำทา แขวงพงสาลี ของประเทศลาว และรัฐชานของพม่า โดยมีชายแดนยาวถึง 966 กิโลเมตร และมีแม่น้ำโขงไหลผ่านตอนกลาง
ประวัติ
ในสมัยโบราณนั้น เคยเป็นที่ตั้งของอาณาจักรน่านเจ้า มีเมืองหลวงอยู่ที่ หนองแส หรือ เมืองต้าลี่ ในประเทศจีนปัจจุบัน
สิบสองปันนานั้นได้เป็นราชอาณาจักรหอคำเชียงรุ่ง เมื่อประมาณ 825 ปีก่อน โดย พญาเจือง หรือสมเด็จพระเจ้าหอคำเชียงรุ่งที่ 1 ในตำราของไทย เมื่อพุทธศตวรรษที่ 18 ชาวมองโกลได้รุกรานอาณาจักรล้านนา ส่วนสิบสองปันนานั้นจึงได้เป็นของมองโกล และก็ได้เป็นของจีนต่อมา (ตามประวัติศาสตร์จีน)
การอ่อนแอของราชวงค์อาฬโวสวนตาลครั้งแรกเริ่มคราวสมัยสมเด็จพระเจ้าหอคำเชียงรุ่งที่ 3 (ท้าวอ้ายปุง) รัชกาลที่ 3 แห่งราชวงค์อาฬโวสวนต๋าน จากนั้นเกิดความวุ่นวายเปลี่ยนแปลงไปเรื่อย ๆ สุดท้ายถึงรัชกาลที่ 24 ท้าวอินเมิง (ท้าวอินเมือง) อาณาจักรสิบสองปันนาเริ่มเป็นปึกแผ่นมากที่สุด การขยายอาณาเขตเข้าไปยึดถึงเมืองเชียงตุง เมืองแถง (เดียนเบียนฟู) เชียงแสน ล้านช้าง จึงเป็นเหตุให้การอพยพชาวไทลื้อจากเชียงรุ่งและอีกหลายหัวเมืองลื้อเข้าไปสู่ดินแดนดังกล่าว เพื่อเข้าไปตั้งชุมชนปกครอง หัวเมืองประเทศราช ซึ่งหากมองมาถึงปัจจุบันมีชาวไทลื้อกระจายไปทั่วทั้งเมืองแถน หัวเมืองทางเหนือของลาว ทุกเมือง รัฐฉานของพม่า จนถึงเชียงตุง และแถบใต้คง
สิบสองปันนาดำรงความมั่นคงเฟื่องฟูอยู่ 100 กว่าปี ก็ถูกรุกรานอีกครั้งโดยชาวมองโกล และตกอยู่ในการปกครองของจีนอีกครั้งในปี พ.ศ. 1835 การสิ้นสุดอำนาจการปกครอง และการยอมรับอำนาจของมองโกล เมื่อรัชกาลที่ 33 เมื่อพระเจ้ากรุงจีนส่งตราหัวเสือ (จุ่มกาบหลาบคำ) มาให้เป็นตราแผ่นดินแทนตรานกหัสดีลิงก์ การเปลี่ยนชื่อเจ้าผู้ครองนคร จากชื่อภาษาไทลื้อ เป็นภาษาจีน เริ่มขึ้นในยุคนี้ เจ้าผู้ครองนครชาวไทลื้อถูกเรียกว่าเจ้าแสนหวีฟ้า[2]
เมื่อ พุทธศตวรรษที่ 21 พม่าได้ก่อตั้งอาณาจักรตองอู และขยายอาณาเขตของตนไปทางตะวันออก พม่าได้โจมตีสิบสองปันนา ต่อจากนั้นจึงได้แบ่งเมืองเชียงรุ่งเป็น สิบสองปันนา และก็เป็น เมืองในปัจจุบัน ได้แก่ เมืองฮาย ม้าง หุน แจ้ ฮิง ลวง อิงู ลา พง อู่ เมืองอ่อง และ เชียงรุ่ง จึงเรียกเรียกเมีองแถว ๆ นี้รวมกันว่า สิบสองปันนา ในช่วงสมัยนี้เป็นช่วงเวลาที่วัฒนธรรมพม่า และ ศาสนาได้เข้าไปในสิบสองปันนา
พันนาในอดีตทั้งหมดของสิบสองปันนามีทั้งหมด ดังนี้
สมัยหลังราชวงศ์มังราย
ในช่วงสงครามโลกสิบสองปันนานั้น ตกอยู่ในแผ่นดินจีน ถูกยุบเมืองเชียงรุ่งจากเมืองหลวงเป็นแค่เมือง พร้อม ๆ กับเจ้าทั้งหลายด้วย โดยเคยมีเจ้าปกครองอยู่ถึง 44 พระองค์ โดยสมเด็จพระเจ้าหอคำเชียงรุ่งที่ 44 หรือเจ้าหม่อมคำลือ (刀世勋) เป็นกษัตริย์องค์สุดท้ายของอาณาจักรไทลื้อ เป็นราชบุตรของเจ้าหม่อมแสนเมือง ซึ่งเป็นอนุชาของพระเจ้าแผ่นดินองค์ก่อน ซึ่งพระเจ้าแผ่นดินองค์ก่อนนั้นมีศักดิ์เป็นอาของเจ้าหม่อมคำลือ แต่พระองค์ท่านเองไม่มีบุตร จึงได้ขอเจ้าหม่อมคำลือเป็นราชบุตรบุญธรรม เจ้าหม่อมคำลือเกิดเมื่อปี ค.ศ. 1928 และไปเรียนหนังสือที่เมืองฉงชิ่งเมื่ออายุ 16 ปี จนถึงปี ค.ศ. 1944 ได้เข้า “พิธีฮับเมือง” แต่ในช่วงนั้นเกิด สงครามมหาเอเชียบูรพา (ค.ศ. 1939-1945) พิธีฮับเมืองจึงไม่สมบูรณ์ ท่านได้กลับไปเรียนหนังสือ และกลับมาทำพิธีฮับเมืองครั้งที่สอง เมื่อ ค.ศ. 1948 ขณะอายุ 20 ปี อย่างไรก็ตาม ช่วงนั้นได้เกิดการ เปลี่ยนแปลงการปกครองภายในประเทศจีน ราวปี ค.ศ. 1949-1950 ท่านจึงกลายเป็น “กษัตริย์องค์สุดท้าย” โดยเปลี่ยนฐานันดรศักดิ์จากกษัตริย์เป็นสามัญชน โดยที่ยังมิได้บริหารราชการแผ่นดินเลย เนื่องจากหลังจากทำพิธีฮับเมืองครั้งแรกแล้วท่านได้แต่งตั้งให้เจ้าหม่อมแสนเมือง พระราชบิดาเป็นผู้สำเร็จราชการแทนพระองค์ จากนั้นท่านก็ไปเรียนหนังสือต่อ หลังเปลี่ยนแปลงการปกครองแล้วท่านได้เรียนหนังสือ ในระดับมหาวิทยาลัยที่มหาวิทยาลัยยูนนาน และได้แต่งงานกับ สิว์ จิ๊ว เฟิน ชาวจีนคุนหมิง ในปี ค.ศ.1953 ก่อนที่ จะทำงานเป็นนักวิจัยด้านภาษาศาสตร์ อีก 8 ปี ที่สถาบันวิจัยชนชาติส่วนน้อยแห่งชาติ สังกัดสภาวิทยาศาสตร์ประเทศจีน ในมหาวิทยาลัยปักกิ่ง ต่อมาเจ้าหม่อมแสนเมืองได้ขอให้รัฐบาลจีนย้ายทั้งสองกลับมาที่คุนหมิง โดยมาทำงานเป็นนักวิจัยด้านภาษาซึ่งรวมถึงอักษรไทลื้อ จนกระทั่ง ในปี ค.ศ. 1971 รัฐบาลจีนมีคำสั่งให้เจ้าหม่อมคำลือและภรรยาไปทำงานในชนบททำงานในสวนอ้อย ใน อ.เชียงกุ ซึ่งอยู่ทางตอนเหนือของสิบสองปันนา เป็นเวลานาน ถึง 9 ปี การใช้เวลาในสวนอ้อยนี้ สิว์ จิ๊ว เฟิน เล่าว่า สามารถพกหนังสือหรือตำราเข้าไปอ่านได้ด้วยและหลังจาก เติ้ง เสี่ยวผิง ได้เป็นนายกรัฐมนตรีของจีนแล้ว เห็นว่านโยบายเอียงซ้าย นโยบายที่ให้เจ้านายไปใช้แรงงานในชนบท เป็นนโยบายที่ผิดพลาดในปัจจุบัน ดังนั้นเจ้าหม่อมคำลือและภรรยาจึงมีโอกาสกลับคุนหมิง โดยทำงานเป็นนักวิจัยที่สถาบันวิจัยชนชาติในมหาวิทยาลัยชนชาติยูนนานจนกระทั่งเกษียณอายุ โดยมีคุณวุฒิทางวิชาการคือ “ศาสตราจารย์” อย่าง ไรก็ดี หลังจากเกษียณอายุแล้วทางการจีนได้ให้ฐานะทางสังคมแก่ เจ้าหม่อมคำลือในฐานะเจ้านายเก่าคือเป็น รองประธานสภาที่ปรึกษาการเมืองระดับมณฑล และ กรรมการสภาที่ปรึกษาการเมืองแห่งชาติ ซึ่งมี ที่พัก และ รถประจำตำแหน่งให้ แต่ปัจจุบันท่านก็ ได้เกษียณจากทุกตำแหน่งแล้ว  โดยคนที่มีแซ่เต๋า (刀) ในสิบสองปันนาก็คือ เจ้าในสิบสองปันนาที่เคยครองเมืองทั้งหลายเหล่านี้
เชิงอรรถ
1.ใต้คง คือเขตปกครองตนเองชนชาติไทและจิ่งโพเต๋อหง หรือในอดีตคือที่ตั้งของ "อาณาจักรหมอกขาวมาวหลวง" หรือชื่อในเอกสารจีนว่า "อาณาจักรหลู่ชวนแสนหวี" ของชาวไทเหนือ
2.เจ้าแสนหวีฟ้าคือตำแหน่งที่ทางราชสำนักจีนพระราชทานให้กับประมุขชนกลุ่มน้อย คำว่าแสนหวี เป็นคำภาษาจีน คำว่า ชวนเว่ย หรือ แซ่นหวี่ (宣慰) แปลว่าผู้ปลอบประโลม
เขตการปกครอง
สิบสองปันนาแบ่งเขตการปกครองออกเป็น นครระดับอำเภอ 1 แห่ง และอำเภอ 2 แห่ง
กลุ่มชาติพันธุ์
จำนวนประชากรแบ่งตามกลุ่มชาติพันธุ์ในสิบสองปันนา จากสำรวจปี ค.ศ. 2000
หมู่เกาะโซโลมอนในโอลิมปิกเยาวชนฤดูร้อน 2018
หมู่เกาะโซโลมอน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติหมู่เกาะโซโลมอนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 12 คน ใน 3 ชนิดกีฬา ผลการแข่งขันครั้งนี้หมู่เกาะโซโลมอนไม่ได้รับเหรียญรางวัลใด ๆ
ยกน้ำหนัก
ผลการแข่งขันดังนี้ :
จุรินทร์ ลักษณวิศิษฏ์
จุรินทร์ ลักษณวิศิษฏ์ (เกิด 15 มีนาคม พ.ศ. 2499) เป็นนักการเมืองชาวไทย ปัจจุบันดำรงตำแหน่งรองนายกรัฐมนตรี และรัฐมนตรีว่าการกระทรวงพาณิชย์ เป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กรรมการในคณะกรรมการบริหารสถานการณ์การแพร่ระบาดของโรคติดเชื้อโคโรนาไวรัส 2019 (โควิด-19) ประธานกรรมการในคณะกรรมการร่วมภาครัฐและเอกชนกระทรวงพาณิชย์ และรองประธานคนที่ 2 ในคณะกรรมการรัฐมนตรีฝ่ายเศรษฐกิจ ในรัฐบาลพลเอกประยุทธ์ จันทร์โอชา อดีตหัวหน้าพรรคประชาธิปัตย์ อดีตรัฐมนตรีว่าการกระทรวงสาธารณสุข สมาชิกสภาผู้แทนราษฎร 11 สมัย (สมาชิกสภาผู้แทนราษฎรจังหวัดพังงา 6 สมัย และแบบบัญชีรายชื่อ 5 สมัย)
ประวัติ
นายจุรินทร์ เคยดำรงตำแหน่ง รัฐมนตรีช่วยว่าการกระทรวงพาณิชย์ และ รัฐมนตรีช่วยว่าการกระทรวงเกษตรและสหกรณ์ ในสมัยรัฐบาลชวน 1 และ ดำรงตำแหน่ง รัฐมนตรีประจำสำนักนายกรัฐมนตรี ในสมัยรัฐบาลชวน 2 นอกจากนี้เคยดำรงตำแหน่ง ประธานคณะกรรมการประสานงานพรรคร่วมรัฐบาล และ ประธานคณะกรรมการประสานงานพรรคร่วมฝ่ายค้าน (2 สมัย)
ด้านการทำงานในสภาผู้แทนราษฎร ในปี พ.ศ. 2529 นายจุรินทร์ ได้รับเลือกเป็น ส.ส.ดาวรุ่ง (ส.ส. ใหม่ดีเด่น) โดยสื่อมวลชนสายรัฐสภา และได้รับการโหวตจาก สมาคมสังคมศาสตร์แห่งประเทศไทย ให้เป็นคณะกรรมาธิการดีเด่น จากบทบาทใน คณะกรรมาธิการการท่องเที่ยว สภาผู้แทนราษฎร กรณีดำเนินการทวงคืน ทับหลังนารายณ์บรรทมสินธุ์ จากสหรัฐ จนเป็นผลสำเร็จ
ตั้งแต่การเลือกตั้งปี พ.ศ. 2544 นายจุรินทร์ได้ย้ายไปลงสมัครในระบบบัญชีรายชื่อ โดยให้ นายจุฤทธิ์ ลักษณวิศิษฎ์ น้องชายลงสมัคร ส.ส.เขต แทน และในการเลือกตั้ง พ.ศ. 2550 นายจุรินทร์ ลงสมัครรับเลือกตั้ง ส.ส.แบบสัดส่วน กลุ่มที่ 8 ในลำดับที่ 4 และได้รับการเลือกตั้ง
รัฐบาลนายอภิสิทธิ์ เวชชาชีวะ
นายจุรินทร์ ได้รับตำแหน่งรัฐมนตรีว่าการกระทรวงศึกษาธิการ ในคณะรัฐมนตรีคณะที่ 59 ของไทย ซึ่งจากการสำรวจความคิดเห็นของประชาชนโดยสำนักเอแบคโพล เกี่ยวกับผลงานของรัฐบาลในรอบ 1 ปี พบว่าผลงานด้านการศึกษา คือ การเรียนฟรี 15 ปี มีคะแนนอยู่ในอันดับที่ 3 (7.28 คะแนน) นับได้ว่าเป็นผลงานที่อยู่ในระดับที่น่าพึงพอใจของรัฐบาล
จากกรณีการลาออกจากตำแหน่งของนายวิทยา แก้วภราดัย รัฐมนตรีว่าการกระทรวงสาธารณสุข ทำให้คณะกรรมการบริหารพรรคประชาธิปัตย์ มีมติให้นายจุรินทร์ ย้ายไปดำรงตำแหน่ง รัฐมนตรีว่าการกระทรวงสาธารณสุขแทน ซึ่งผลการสำรวจความคิดเห็นของประชาชนในปี พ.ศ. 2553 ยังพบว่านายจุรินทร์ ได้รับคะแนนเฉลี่ยความพึงพอใจเป็นลำดับที่ 1 ของรัฐมนตรีในรัฐบาลดังกล่าว โดยได้รับคะแนน 6.02 จากคะแนนเต็ม 10
รัฐบาลพลเอกประยุทธ์ 2
เมื่อปี พ.ศ. 2562 จุรินทร์ ได้รับตำแหน่งรองนายกรัฐมนตรีและรัฐมนตรีว่าการกระทรวงพาณิชย์ ในคณะรัฐมนตรีคณะที่ 62 ของไทย
ในช่วงที่เขาดำรงตำแหน่งนั้นเกิดกรณีอื้อฉาวจากข้อกล่าวหาทุจริตซื้อถุงมือยางขององค์การคลังสินค้ามูลค่าหลักแสนล้านบาท ซึ่งฝ่ายค้านเปิดเผยว่ามีคนใกล้ชิดของเขาเกี่ยวข้องด้วย และมีความล่าช้าในการตามตัวมาลงโทษ
ในเดือนกรกฎาคม 2565 เขาแถลงว่าตนมีผลงานในการตรึงราคาสินค้า 936 รายการท่ามกลางภาวะเงินเฟ้อ รวมทั้งราคาบะหมี่กึ่งสำเร็จรูปไว้ที่ซองละ 6 บาท แต่ในเดือนสิงหาคม 2565 กระทรวงพาณิชย์อนุมัติให้บะหมี่กึ่งสำเร็จรูปขึ้นราคาเป็นซองละ 7 บาท
ในวันอาทิตย์ที่ 14 พฤษภาคม พ.ศ. 2566 จุรินทร์ตัดสินใจลาออกจากตำแหน่งหัวหน้าพรรคประชาธิปัตย์หลังจากความพ่ายแพ้จากการเลือกตั้งที่จัดขึ้นในวันดังกล่าว
ชีวิตส่วนตัว
2. นางสาวอรจรินทร์ ลักษณวิศิษฏ์ (เอ๊ะ)
นอกจากนี้ นายจุรินทร์ ยังเป็นนักเขียน มีผลงานหนังสือแนวท่องเที่ยว ในเครือสำนักพิมพ์มติชน ชื่อ “อู๊ดด้าจับปากกาพาเที่ยว” และเคยเป็นผู้สื่อข่าวของหนังสือพิมพ์มติชน อีกด้วย
เครื่องราชอิสริยาภรณ์
จุรินทร์ ลักษณวิศิษฏ์ ได้รับพระราชทานเครื่องราชอิสริยาภรณ์ชั้นสูงสุดตระกูลต่างๆ ดังนี้
เทศบาลตำบลเมืองงาย
เทศบาลตำบลเมืองงาย เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลเมืองงาย ในอำเภอเชียงดาว จังหวัดเชียงใหม่ เดิมมีฐานะเป็นสภาตำบลเมืองงาย ก่อนที่ต่อมาจะแบ่งแยกพื้นที่สภาตำบลจัดตั้งเป็นสุขาภิบาลเมืองงายใน พ.ศ. 2534 แล้วจึงยกฐานะขึ้นเป็นเทศบาลตำบลใน พ.ศ. 2542 นับเป็นเทศบาลตำบลแห่งที่ 2 ของอำเภอเชียงดาว ปัจจุบันเทศบาลตำบลเมืองงายมีประชากร 3,855 คน มีสถานที่สำคัญภายในเทศบาล คือ พระสถูปเจดีย์สมเด็จพระนเรศวรมหาราชานุสรณ์ เป็นสถูปที่สร้างขึ้นเพื่อเป็นอนุสรณ์สถานเทิดพระเกียรติสมเด็จพระนเรศวรมหาราช
ไข่ต้ม
ไข่ต้ม เป็นอาหารจากไข่ของสัตว์ปีกหรือสัตว์ชนิดอื่นๆ ที่นิยมรับประทานคือ ไข่ไก่ ไข่เป็ด ไข่นกกระทา ทำโดยแช่ไข่ในภาชนะที่มีน้ำ ให้ความร้อนจนเดือด เนื้อไข่ที่เหลวจะแปรสภาพเป็นของแข็ง ถ้าต้มไม่สุก เรียกว่า ไข่ลวก ซึ่งนิยมรับประทานเป็นอาหารเช้า ถ้าไข่ขาวสุกแต่ไข่แดงไม่สุก (ต้ม 7-8 นาที) เรียกว่า ไข่ต้มยางมะตูม
เทศบาลตำบลเมืองงาย
พื้นที่เทศบาลตำบลเมืองงายตั้งอยู่ที่ราบระหว่างหุบเขาทิศตะวันตกเฉียงเหนือของอำเภอเชียงดาว อยู่ห่างจากที่ว่าการอำเภอประมาณ 12 กิโลเมตร อยู่ห่างจากตัวจังหวัดเชียงใหม่ 82 กิโลเมตร สามารถเดินทางมาได้โดยทางหลวงแผ่นดินหมายเลข 1178 (ถนนสายแม่ข้อน -นาหวาย) สภาพสังคมมีโรงเรียนทั้งหมดสามแห่งและมีโรงพยาบาลส่งเสริมสุขภาพตำบลหนึ่งแห่ง คือ โรงพยาบาลส่งเสริมสุขภาพตำบลบ้านเมืองงาย
ไข่ต้ม
คุณค่าทางอาหาร
ไข่ต้มหนึ่งฟอง ประมาณ 30 กรัม ให้พลังงาน 80 แคลลอรี่
ปืนพกมาคารอฟ
มาคารอฟ (Пистолет Макарова, Pistolet Makarova, literally Makarov's Pistol) เป็นปืนพกกึ่งอัตโนมัติชนิดหนึ่งของสหภาพโซเวียต และใช้มาจนถึงยุคของประเทศรัสเซีย ถูกออกแบบโดยนิโคไล ฟยูโดโรวิช มาคารอฟ เมื่อปี ค.ศ. 1948 และเริ่มประจำการเป็นอาวุธประจำกายหลักของกองทัพสหภาพโซเวียต ในปี ค.ศ. 1951
ดิสคัฟเวอรี (บริษัท)
ดิสคัฟเวอรี่ (Discovery) เป็นบริษัทสื่อมวลชนอเมริกันที่ตั้งอยู่ใน Silver Spring, Maryland เป็นบริษัทแรกที่ก่อตั้งขึ้นในปี 1985 โดยเป็นเจ้าของสถานีโทรทัศน์ในประเทศสหรัฐอเมริกา คือ Discovery Channel บริษัทที่ดำเนินธุรกิจอื่น ๆ ที่สำคัญเครือข่ายโทรทัศน์ในประเทศสหรัฐอเมริกาเป็นอย่างดีรวมทั้ง แอนิมอลแพลนเน็ต และTLC
ปืนพกมาคารอฟ
การใช้งานและรุ่น
ปืนสั้นมาคารอฟนั้น ผลิตเพื่อใช้ประจำการในประเทศคอมมิวนิสต์ในช่วงสงครามเย็น และปืนสั้นมาคารอฟ ยังมีประเทศที่ผลิตปืนชนิดนี้อีกด้วย เช่น เยอรมนีตะวันตก บัลแกเรีย และจีน
รุ่นที่เป็นที่รู้จักกันมากที่สุด และแพร่หลายมากที่สุด คือรุ่น พีเอ็มเอ็ม (PMM) (Pistolet Makarova Modernizirovannyy or Modernised Makarov pistol) ผลิตจากปืนรุ่นเดิมในปี ค.ศ. 1990 โดยทีมงานที่ผลิตปืนชนิดนี้ชุดเดิมจากปืนรุ่นต้นฉบับ ปืนสั้นมาคารอฟรุ่นต้นฉบับนั้นบรรจุกระสุนได้ 8 นัด ส่วน PMM บรรจุกระสุนได้ 12 นัด พีเอ็มเอ็มนั้นใช้กระสุน 9.2x18 มิลลิเมตร
พระบรมวงศานุวงศ์
พระบรมวงศานุวงศ์ หมายถึง พระประยูรญาติใหญ่น้อยทั้งหมดทุกราชสกุลของพระมหากษัตริย์ โดยประกอบด้วย 2 คำ คือ
ส่วนหม่อมราชวงศ์และหม่อมหลวงถือเป็นสามัญชน ไม่ต้องใช้คำราชาศัพท์ และมิได้จัดอยู่ในพระอนุวงศ์ แต่ถูกจัดอยู่ในราชสกุล หรือผู้สืบเชื้อสายในราชสกุล สำหรับผู้สืบเชื้อสายลงมาจากหม่อมหลวงจะมีคำนำหน้านามตามปกติเช่นสามัญคือ เด็กชาย เด็กหญิง นาย นางสาว และมีสร้อย ณ อยุธยา ต่อท้ายนามสกุลอันเป็นราชสกุล สำหรับผู้สืบเชื้อสายมาจากฝ่ายบิดาเท่านั้น
สำหรับผู้ที่สืบเชื้อสายมาจากฝ่ายมารดา สามารถขอร่วมใช้นามสกุลอันเป็นราชสกุลได้ แต่ไม่ต้องเติมคำว่า ณ อยุธยา ดังนั้นจึงพึงระวังในการใช้ เพราะพระราชวงศ์จะสืบราชตระกูลทางฝ่ายหน้าเท่านั้น
จะเป็นจะตาย
"จะเป็นจะตาย" เป็นซิงเกิลของวงดนตรี สวีตมัลเล็ต ประพันธ์เนื้อร้องโดย ดุลยเกียรติ เลิศสุวรรณกุล, ปัณฑพล ประสารราชกิจ, ดนัย ธงสินธุศักดิ์ แต่งทำนองโดย สวีตมัลเล็ต, ปัณฑพล ประสารราชกิจ และเรียบเรียงโดย สวีตมัลเล็ต, Ae Boom Boom Cash ออกจำหน่ายในวันที่ 7 มีนาคม พ.ศ. 2556
มิวสิกวีดีโอเพลง "จะเป็นจะตาย" ถ่ายทำกันที่ร้านชื่อ Buddy Boys’ Diner ร้านเท่ๆสไตล์อเมริกัน โดยนางเอกมิวสิกวิดีโอนี้ คือ น้องเกศ GND มาร่วมแสดงด้วย ส่วนใหญ่ในเอ็มวีจะเห็นเป็นการ์ตูน
การตอบรับ
เพลง "จะเป็นจะตาย" ติดอันดับสูงสุดที่ 14 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 7 เมษายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ริกกี คิม
ริกกี ลี นีลี (Ricky Lee Neely; เกิด 19 มิถุนายน ค.ศ. 1981) หรือที่รู้จักกันในชื่อ ริกกี คิม (Ricky Kim) เป็นนักแสดงและนายแบบชาวอเมริกัน-เกาหลี บิดาของเขาเป็นชาวอเมริกันและมารดาเป็นชาวเกาหลี เขาเติบโตในแคนซัสและฮาวาย และศึกษาที่มหาวิทยาลัยแคนซัสสเตต เอกสื่อสารมวลชน
กลุ่มอาการหลงผิดว่าตายังคงอยู่
กลุ่มอาการหลงผิดว่าตายังคงอยู่  (Phantom eye syndrome, ตัวย่อ PES)  รวมความเจ็บปวดที่ตาและการเกิดประสาทหลอนทางตา  หลังจากที่เอาตาข้างใดข้างหนึ่งออกโดยการควักลูกตา  (enucleation) หรือการควักเนื้อในลูกตา (evisceration)
อาการ
คนไข้จำนวนมากเกิดอาการหลงผิดหลังจากที่เอาลูกตาอออก รวมทั้ง
ความรู้สึกและความเจ็บปวดในอวัยวะที่ไม่มี
ความเจ็บปวดและความรู้สึกอื่น ๆ ในอวัยวะที่ไม่มี เกิดจากความเปลี่ยนแปลงในระบบประสาทกลางที่เกิดขึ้นเนื่องจากการตัดประสาท  (denervation) จากอวัยวะใดอวัยวะหนึ่ง แต่ว่า ความเจ็บปวดในตาที่ไม่มีเกิดขึ้นน้อยกว่าการเจ็บปวดในอวัยวะอื่นเช่นแขนขาเป็นต้นที่ไม่มี ความเจ็บปวดในแขนขาที่ตัดออกมีอัตราความชุกประมาณ 50% ถึง 78% เปรียบเทียบกับความเจ็บปวดในลูกตาที่เอาออกประมาณ 30%
เชื่อกันว่า ความเปลี่ยนแปลงในคอร์เทกซ์ที่มีแผนที่ภูมิลักษณ์ของเนื้อเยื่อรับความรู้สึก  (คือใน  cortical homunculus) จุดใกล้กับอวัยวะที่ตัดออกไป มีส่วนเกี่ยวข้องกับการเกิดขึ้นของความเจ็บปวดและความรู้สึกอื่น ๆ ในอวัยวะที่ไม่มี เหตุผลที่มีคนไข้ที่มีความเจ็บปวดในตาที่ไม่มี น้อยกว่าคนไข้ที่มีความเจ็บปวดในแขนขาที่ไม่มี  อาจจะเป็นเพราะระบบรับความรู้สึกทางกายมีเขตแผนที่ภูมิลักษณ์ของลูกตาที่เล็กกว่าของแขนขา
ภาพหลอนทางตา
ทั้งการควักลูกตาออก (enucleation) และความเสียหายในเรตินา  นำไปสู่ปรากฏการณ์ต่าง ๆ ในคอร์เทกซ์สายตาที่รับข้อมูลทางตา คือ การยับยั้งประสาทที่เกิดจากการหลั่งสาร  GABA  ลดลง  และการกระตุ้นคอร์เทกซ์สายตาเนื่องจากการหลั่งสารกลูตาเมตก็เพิ่มขึ้น  ตามมาด้วยความไวต่อสิ่งเร้าทางตา  และแม้กระทั่งการทำงานที่เกิดขึ้นเอง  โดยไม่มีสัญญาณกระตุ้นที่ส่งไปจากตา  ในคอร์เทกซ์สายตา เชื่อกันว่า การทำงานที่ไม่มีเหตุในคอร์เทกซ์สายตาที่ตาไม่ได้ส่งข้อมูลประสาทไปให้แล้ว  เป็นประสาทสัมพันธ์  (neural correlate)  คือเป็นเหตุของภาพหลอนทางตา
โฮมสวีตโฮม (วิดีโอเกม)
โฮมสวีตโฮม เป็นเกมแนวผจญภัยสยองขวัญมุมมองบุคคลที่หนึ่ง ที่สร้างขึ้นโดยอิงจากความเชื่อและเรื่องลึกลับของไทย ระบบการเล่นจะเน้นไปที่การดำเนินเรื่อง การหนี และหลบซ่อนจากวิญญาณร้ายที่จ้องจะเอาชีวิตของเรา เสริมด้วยการแก้ปริศนาเล็กน้อยตามทาง โดยตัวเกมได้มีการจำลองบรรยากาศความน่ากลัวในแบบไทยรวมทั้งเหตุการณ์สยองต่างๆที่จะให้ผู้เล่นใช้ทักษะไหวพริบในการเอาตัวรอดจากสถานการณ์นั้น ๆ ปัจจุบันเกมโฮมสวีตโฮมได้ออกวางจำหน่ายมาแล้ว 2 ตอน เนื่องจากต้องหาทุนและไอเดียเพิ่มระหว่างทำตอนต่อจากตอนแรก โดยในตอนที่ 2 นี้ตัวเกมได้เพิ่มระบบการต่อสู้ให้กับตัวละครหลัก เพิ่มเติมจากระบบการหลบซ่อน (Stealth)ในตอนที่ 1 ทำให้ตัวละครสามารถโต้ตอบกับเหล่าวิญญาณร้ายได้ด้วยอาวุธที่มีอยู่ในคลัง ซึ่งเป็นการผสมผสานการหลบหลีกและการตอบโต้เหล่าศัตรูที่มาเป็นฝูงไปพร้อม ๆ กันได้
สิ่งสืบเนื่อง
โฮมสวีตโฮม: เซอร์ไว (และ เปลี่ยนชื่อในภายหลังเป็น โฮมสวีตโฮม: ออนไลน์) เป็นเกมสยองขวัญหลายคนแบบ วิดีโอเกมหลายผู้เล่นแบบอสมมาตร ในจักรวาล โฮมสวีตโฮม โดยแบ่งฝ่ายระหว่างภูตผีที่ต้องไล่ล่ามนุษย์ และ ผู้รอดชีวิตที่ต้องทำภารกิจในพื้นที่จำกัด ที่หยิบยก นิวรณ์ โลกหลังความตายมาเป็นธีมหลัก โดยเปิดเผยตัวอย่างความยาวประมาณ 2 นาที ในท้ายเครดิตของ โฮมสวีตโฮม EP.02 โดยตัวละครนั้น มีทั้งจากภาคหลัก และตัวละครใหม่ โดยวางจำหน่ายในพีซี และอาจจะมีการขยายแพลตฟอร์ม ซึ่งได้เปิดโอเพนเบต้าในวันที่ 25 มีนาคม 2564 และได้เปิดโอเพนเบต้า 2 ในวันที่ 5 พฤษภาคม 2565
ทาง ศรุต ทับลอย ได้ออกมาเปิดเผยข้อมูลว่า มีผู้ร่วมเข้าให้เสียงพากย์ทั้งฝ่ายภูตผี และ ฝั่งผู้รอดชีวิต โดยในจำนวนผู้พากย์ทั้งหมด 17 คนนั้น มีหทัยภัทร นามบุปผา ยูทูบเบอร์ช่อง HN_Cat ผู้ขับร้องเพลงบ้านแสนโศก และ ธนกฤต เชื้อวงษ์ ยูทูบเบอร์ชื่อดังเจ้าของช่อง Bay Riffer และ ภุชงค์ ชาลีกุล ยูทูบเบอร์เจ้าของช่อง Dante' Zero และ ศรุชา ภักดีชยะกุล ยูทูบเบอร์เจ้าของช่อง Sinednas ที่ผ่านการคัดเลือก ได้ร่วมให้เสียงพากย์ตัวละครในเกมด้วย ตัวละครทั้งสองฝั่งต่างมีกลยุทธ์ในการเอาชนะต่างกัน โดยที่ต่างฝ่ายต่างมีไอเทมวิเศษ และความสามารถเฉพาะที่จะพลิกเกมได้ตลอดเวลา
โดยเกมมีกำหนดวางจำหน่ายอย่างเป็นทางการหลังจากเปิดให้ทดสอบแบบจำกัดคนภายในเดือนมีนาคม
เพลงประกอบ
บ้านแสนโศก (Home Sweet Home Rock Version) ขับร้องโดย ภาณุพงศ์ ภูมิประภาส Feat. หทัยภัทร นามบุปผา
บ้านแสนโศก (Home Sweet Home Piano Version) ขับร้องโดย ภาณุพงศ์ ภูมิประภาส Feat. พิมมาดา วิมานรัตน์
วิญญาณติดค้าง (นิวรณ์) ขับร้องโดย ภาณุพงศ์ ภูมิประภาส Feat. หทัยภัทร นามบุปผา
วิญญาณติดค้าง (นิวรณ์) (Home Sweet Home Piano Version) ขับร้องโดย ภาณุพงศ์ ภูมิประภาส Feat. หทัยภัทร นามบุปผา
ปลดเปลื้องอดีตที่ผ่านพ้น (Home Sweet Home Rock Version) ขับร้องโดย ภาณุพงศ์ ภูมิประภาส Feat. นัยรัตน์ ธนไวทย์โกเศส
ปลดเปลื้องอดีตที่ผ่านพ้น (Home Sweet Home Acoustic Version) ขับร้องโดย ภาณุพงศ์ ภูมิประภาส
ใจผูก...เจ็บ ขับร้องโดย HEARTROCKER Feat. ภาณุพงศ์ ภูมิประภาส
ใจผูก...เจ็บ (Home Sweet Home Soft Version) ขับร้องโดย HEARTROCKER Feat. ภาณุพงศ์ ภูมิประภาส, นัยรัตน์ ธนไวทย์โกเศส
เทียนน้ำ
เทียนน้ำ อยู่ในวงศ์ Balsaminaceae เป็นวัชพืชในนาข้าวในภาคกลาง พบตามหนองน้ำหรือริมคลอง ไม้ล้มลุก อายุปีเดียว ลำต้นตรงโผล่เหนือน้ำ ลำต้นเหลี่ยมกลวง ใบเดี่ยว ดอกช่อ ดอกย่อยสีชมพู ผลค่อนข้างกลม อ่อนเป็นสีเขียว แก่เป็นสีแดง ใช้เป็นยาขับลม ขับปัสสาวะ
โรงอุปรากรและบัลเลต์แห่งชาติเบลารุส
โรงอุปรากรใหญ่และโรงละครบัลเลต์ระดับอาชีพแห่งชาติแห่งสาธารณรัฐเบลารุส (Нацыянальны акадэмічны Вялікі тэатр оперы і балета, The National Academic Grand Opera and Ballet Theatre of the Republic of Belarus) เป็นโรงอุปากรและโรงละครบัลเลต์ตั้งอยู่ในอำเภอตรินิตีฮิล มินสค์ ประเทศเบลารุส อาคารหลังปัจจุบันเปิดใช้งานในปี 1939 เป็นผลงานออกแบบของ Iosif Langbard และตกแต่งด้วยงานปั้นนูนต่ำผลงานของ Zair Azgur
อาคารได้รับการบูรณะและเปิดให้บริการอีกครั้งในปี 2009 ในการปรับปรุงใหญ่นี้มีการเพิ่มเติมงานประติมากรรมตกแต่งอาคาร มีการขยับเวที และขยายพื้นที่ผู้ชม รวมถึงมีการนำอุปกรณ์แสงและเคลื่อนไหวที่ทันสมัยมาใช้แทนของเดิม คณะที่แสดงบัลเลต์ประจำโรงอุปรากรนี้ยังได้รับการยอมรับเป็นหนึ่งในคณะบัลเลต์ระดับแนวหน้าของโลก
เทียนนา
เทียนนา หรือ ผักบุ้งรอ  อยู่ในวงศ์ Onagraceae ขึ้นตามทุ่งนาและหนองน้ำทั่วไป ใบเดี่ยว ก้านใบสั้นมาก กลีบเลี้ยงเป็นหลอด ติดทนจนเป็นผล ดอกสีเหลือง เมล็ดกลมรีจำนวนมาก ใช้เป็นยาแก้บิด ลำไส้อักเสบ รากใช้พอกแก้สิว
ขบวนการนักศึกษาในประเทศไทย
ขบวนการนักศึกษาในประเทศไทย เป็นพลังการเมืองอย่างหนึ่งในประวัติศาสตร์ไทย ค่อย ๆ มีบทบาททางการเมืองจากช่วงสงครามโลกครั้งที่สอง จนเพิ่มขึ้นสูงสุดในเหตุการณ์ 14 ตุลา (2516) มีการขยายตัวเป็นขบวนการฝ่ายซ้ายร่วมกับองค์การกรรมกรและเกษตรกร และร่วมเรียกร้องความเป็นธรรมทางเศรษฐกิจและสังคมด้วย แต่หลังเหตุการณ์ 6 ตุลา (2519) และการเสื่อมของพรรคคอมมิวนิสต์แห่งประเทศไทย ทำให้ขบวนการนักศึกษาเข้าสู่ยุคถดถอย มีบทบาทเป็นเพียงพันธมิตรของกลุ่มผลประโยชน์อื่น เช่น องค์การนอกภาครัฐ (NGO) หรือกลุ่มผลประโยชน์ของชาวบ้านในท้องถิ่น จนหลังรัฐประหารในประเทศไทย พ.ศ. 2557 ขบวนการนักศึกษากลับมาเป็นพลังที่โดดเด่นในการต่อต้านเผด็จการทหาร
กำเนิด
ตั้งแต่มีการจัดการศึกษาระดับอุดมศึกษาในรัชกาลพระบาทสมเด็จพระจุลจอมเกล้าเจ้าอยู่หัว นักศึกษาส่วนใหญ่ดำเนินกิจกรรมที่ไม่เป็นการเมือง และนักศึกษาส่วนน้อยที่ส่งเสริมประชาธิปไตยถูกรัฐปราบปรามอย่างรวดเร็ว การประท้วงสำคัญครั้งแรกของนักศึกษาเป็นการประท้วงเพื่อเรียกร้องดินแดนคืนจากอินโดจีนฝรั่งเศสในปี 2483  นักศึกษาประมาณ 100 คนเข้าร่วมฝึกกับขบวนการเสรีไทย และพลีชีพในภารกิจหลังแนวข้าศึก  ครั้งที่สองเป็นการชุมนุมของนักศึกษามหาวิทยาลัยธรรมศาสตร์ในปี 2492 เพื่อเรียกร้องให้อิทธิพลของกองทัพออกจากมหาวิทยาลัย  สมาชิกฝ่ายซ้าย 200 คนรวมนักศึกษาถูกจับกุมฐานมีส่วนในกบฏสันติภาพ  ช่วงปี 2489–2500 นักศึกษามีการเคลื่อนไหวในระดับปัจเจก เช่น จิตร ภูมิศักดิ์ แม้แต่นักศึกษาที่ประท้วงการเลือกตั้งสกปรกในปี 2500 ที่จอมพล สฤษดิ์ ธนะรัชต์ ใช้เป็นข้ออ้างรัฐประหาร ก็ถูกจับกุมหลังจากนั้น  แม้ว่าขบวนการนักศึกษาจะเป็นช่วยก่อให้เกิดรัฐประหาร  กิจกรรมจึงกลับไปเป็นไม่เป็นการเมืองอีกครั้ง ยกเว้นกลุ่มนักศึกษาฝ่ายขวาที่รณรงค์ต่อต้านลัทธิคอมมิวนิสต์  มีการออกวารสาร สังคมศาสตร์ปริทัศน์ ในปี 2503 ซึ่งสะท้อนความคิดต่อต้านวัตถุนิยม และสังคมนิยมกับศาสนาพุทธผสมกัน
บทบาทนำ
ในพทุธทศวรรษ 2510 ช่วงนี้นับเป็นจุดสูงสุดของขบวนการนักศึกษาไทย อุดมศึกษาขยายตัวอย่างรวดเร็วและก่อให้เกิดชนชั้นกลางใหม่ สุดท้ายประสบความสำเร็จในการโค่นล้มระบอบเผด็จการ ขบวนการนักศึกษาไทยเริ่มเป็นอิสระจากรัฐ และได้รับอิทธิพลจากเสรีนิยม และขบวนการต่อต้านสงครามเวียดนามทั่วโลก  นอกจากนี้การขจัดระบบรัฐสภาทำให้เปิดพื้นที่ให้กับขบวนการนักศึกษาแสดงออกซึ่งความไม่พอใจต่อโครงสร้างสังคมและเศรษฐกิจที่ไม่ตอบสนองต่อความต้องการ  ต้นทศวรรษนั้น ขบวนการนักศึกษาเริ่มเคลื่อนไหวทางการเมือง โดยมีพันธมิตรกว้างขวาง นักศึกษามีแนวคิดประชาธิปไตยเสรีนิยม สังคมนิยม ชาตินิยมและกษัตริย์นิยม  การเคลื่อนไหวของนักศึกษาค่อย ๆ เพิ่มขึ้นจากปี 2511 จนสูงสุดในปี 2515  การเคลื่อนไหวที่สำคัญ เช่น การคว่ำบาตรสินค้าญี่ปุ่นนำโดยธีรยุทธ บุญมี แห่งศูนย์กลางนิสิตนักศึกษาแห่งประเทศไทย ผลทำให้รัฐบาลทหารคิดกำจัดประชากรนักศึกษาประมาณร้อยละ 2 ที่เห็นว่าเป็นนักปฏิวัติ, การรณรงค์ต่อต้านการล่าสัตว์ในเขตป่าสงวนของผู้นำรัฐบาลเผด็จการทหาร ในเหตุการณ์ 14 ตุลา (2516) ขบวนการนักศึกษาสามารถระดมมวลชนได้ถึง 150,000 คน ซึ่งเป็นการชุมนุมใหญ่สุดครั้งหนึ่งในประวัติศาสตร์  เหตุการณ์นี้แสดงภาพลักษณ์ว่าผลประโยชน์ของนักศึกษาตรงกับผลประโยชน์ของสถาบันพระมหากษัตริย์
หลังจากนั้นนักศึกษามีบทบาทโดดเด่นมากขึ้น บางส่วนร่วมกับพรรคการเมืองฝ่ายซ้ายและนักสังคมนิยมเคลื่อนไหวเพื่อความเป็นธรรมทางเศรษฐกิจและสังคม รวมทั้งประเด็นร้อนอย่างการปิดฐานทัพสหรัฐในประเทศ ในช่วงนี้นักสึกษาจำนวนมากมีอุดมการณ์ฝ่ายซ้ายมากขึ้น ขบวนการนักศึกษามีเอกภาพมากขึ้น  ขบวนการนักศึกษามีทั้งขบวนการมูลวิวัติและผลประโยชน์เชิงสถาบันสายกลาง  กลางปี 2519 องค์การนักศึกษาในมหาวิทยาลัยทั่วประเทศเป็นฝ่ายซ้ายที่ได้รับอิทธิพลแนวคิดจากพรรคคอมมิวนิสต์แห่งประเทศไทย (พคท.) แบบลัทธิเหมา  ซึ่งมีการเปลี่ยนแปลง คือ การยกเลิกระบบอาวุโส และเปลี่ยนการจัดการแข่งขันฟุตบอลระหว่างมหาวิทยาลัยเป็นการจัดค่ายชนบทแทน  ขบวนการนักศึกษาดำเนินการใกล้ชิดกับองค์การแรงงาน และสร้างพันธมิตรระหว่างนักศึกษา กรรมกรและเกษตรกร  ฝ่ายขวามีปฏิกิริยาตอบโต้ความก้าวหน้าของกลุ่มฝ่ายซ้าย และถูกโจมตีจากธานินทร์ กรัยวิเชียร
การถดถอย
หลังการกวาดล้างขบวนการนักศึกษาครั้งใหญ่ในเหตุการณ์ 6 ตุลา (2519) มีนักศึกษากว่า 3,000 คนหนีไปเข้าร่วมกับ พคท. จนกลายเป็นขบวนการฝ่ายซ้ายใหญ่ที่สุดของไทยขบวนการหนึ่ง บางส่วนยังเคลื่อนไหวในเขตเมืองเพื่อสนับสนุน พคท. ในช่วงนี้ยังพยายามเคลื่อนไหวทางการเมืองอยู่บ้าง และเคลื่อนไหวในประเด็นอย่างสงครามอินโดจีน ปัญหาผู้อพยพ และปัญหาเศรษฐกิจ
กิจกรรมของนักศึกษาในสมัยรัฐบาลธานินทร์ต้องทำอย่างปิดลับ ขบวนการนักศึกษาฝ่ายซ้ายในเมืองยังเป็นผู้นำองค์การนักศึกษาในมหาวิทยาลัยอยู่ได้ แต่ถึงแม้ยังมีบทบาทสูงในการชี้นำประเด็นสังคม แต่กลุ่มต่าง ๆ ขัดแย้งกัน และจากสถานการณ์การเมืองนอกประเทศ ทำให้เกิดความสับสนต่อแนวทางและอุดมการณ์ของ พคท. จนนำสู่สภาพซบเซาในปี 2524–25
ในปี 2527 ขบวนการนักศึกษาปรับรูปแบบแบ่งการเคลื่อนไหวออกเป็น 4 แนวทาง คือ การเคลื่อนไหวทางการเมืองภายใต้สหพันธ์นิสิตนักศึกษาแห่งประเทศไทย (สนนท.), กิจกรรมอาสาพัฒนาชนบทโดย "สหพันธค่ายอาสาพัฒนาชนบทแห่งประเทศไทย" (คอทส.), การเคลื่อนไหวด้านสิ่งแวดล้อม โดย "คณะกรรมการอนุรักษ์ธรรมชาติและสภาพแวดล้อมระหว่าง 16 สถาบัน" (สคท.) และแนวงานภายในโดย "เครือข่ายสภานักศึกษา" คอทส. และเครือข่ายสภานักศึกษาแทบไม่มีบทบาททางสังคมและหายไปในที่สุด สนนท. มีบทบาทรณรงค์ต่อต้านทุจริตในรัฐบาลชาติชาย รณรงค์ต่อต้านรัฐธรรมนูญปี 2534 ในเหตุการณ์พฤษภาทมิฬ การนำของนักศึกษาถูกยึดกุมโดยพลตรี จำลอง ศรีเมือง
ในพุทธทศวรรษ 2540 บทบาทของ สนนท. เป็นการสนับสนุนในปัญหาเฉพาะ เช่น การปฏิรูปที่ดิน การวางท่อส่งแก๊ส การรณรงค์เรื่องสิทธิมนุษยชน สำหรับบทบาททางการเมือง เช่น การเลือกตั้งสมาชิกวุฒิสภา สิทธิเลือกตั้งของเยาวชน นักศึกษาเข้าร่วมการประท้วงรัฐบาลทักษิณที่นำโดยพันธมิตรประชาชนเพื่อประชาธิปไตย (พธม.) โดยมีปริมาณมากที่สุดนับแต่พฤษภาทมิฬ แต่การเข้าร่วมเป็นไปอย่างอิสระขาดการประสานงาน  สามกลุ่มที่มีบทบาท ได้แก่ สนนท., ศูนย์ประสานงานนักเรียนสินิตนักศึกษา และองค์การนักศึกษามหาวิทยาลัยรามคำแหง  พรรคสานแสงทองของมหาวิทยาลัยรามคำแหงถูกมองว่าเป็นเครือข่ายเยาวชนของพรรคประชาธิปัตย์  ความแตกแยกของคณะกรรมการกับเลขาธิการ สนนท. เรื่องการเข้าร่วมกับกลุ่ม พธม. อย่างเด็มตัวทำให้องค์การนักศึกษาหลายแห่งถอนตัวออกไป สนนท. พยายามปรับปรุงโครงสร้างใหม่โดยหันมาทำงานแบบคณะกรรมการตัดสิน และพยายามฟื้นฟูบทบาทด้วยการต่อต้านรัฐประหารในประเทศไทย พ.ศ. 2549 โดยไม่ค่อยสำเร็จ
นักศึกษาหลายกลุ่มเข้าร่วมกับขบวนการต่อต้านรัฐประหาร 2549, ต่อต้านการปราบการชุมนุมของรัฐบาลอภิสิทธิ์ ขณะเดียวกันนักศึกษาในมหาวิทยาลัยรามคำแหงสนับสนุนกลุ่มต่อต้านทักษิณ ในปี 2556 การชุมนุมของคณะกรรมการประชาชนเพื่อการเปลี่ยนแปลงปฏิรูปประเทศไทยให้เป็นประชาธิปไตยที่สมบูรณ์แบบอันมีพระมหากษัตริย์ทรงเป็นประมุข (กปปส.) สามารถระดมกลุ่มคนรุ่นใหม่ผ่านกิจกรรมที่เข้าถึงได้ง่าย และยังมีการกระจายตัวตามแนวรถไฟฟ้า
หลังรัฐประหาร 2557
ปัจจัยที่นำไปสู่การฟื้นฟูบทบาทของขบวนการนักศึกษา ได้แก่ การหวนคืนสู่ระบอบเผด็จการอำนาจนิยมอย่างในอดีต และบทบาทของการแสดงออกของกลุ่มอื่น ๆ ถูกทำให้เงียบลง, การสนับสนุนของนักวิชาการ และสถานภาพเป็นอภิสิทธิ์ของมหาวิทยาลัย ในช่วงนี้แม้มีเสียงวิจารณ์ว่าขบวนการนักศึกษาเป็นฝันของเด็กไร้เดียงสา หรือปัจจุบันไม่เหมือนเดิม แต่ ผศ. อนุสรณ์ อุณโณ อาจารย์มหาวิทยาลัยธรรมศาสตร์ ระบุว่า ขบวนการการเมืองเก่าอย่าง พธม., แนวร่วมประชาธิปไตยต่อต้านเผด็จการแห่งชาติ (นปช.) หรือ กปปส. มาถึงทางตัน การใช้กฎหมายปราบปรามขบวนการนักศึกษามักมีเพดานบังคับใช้จำกัด, ธิกานต์ ศรีนารา อาจารย์มหาวิทยาลัยศรีนครินทร์วิโรฒ มองว่าขบวนการนักศึกษาปัจจุบันมีลักษณะเป็นกลุ่มอิสระคล่องตัว ต่างจากการตัดสินใจจากส่วนกลางแบบ ศนท.
ประเทศตองงาในโอลิมปิกเยาวชนฤดูร้อน 2018
ประเทศตองงา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติตองงาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 12 คน ใน 3 ชนิดกีฬา ผลการแข่งขันครั้งนี้ประเทศตองงาไม่ได้รับเหรียญรางวัลใด ๆ
สุลต่านมูรัดที่ 1
สุลต่านมูรอดที่ 1 (Murad I, 29 มิถุนายน 1326 – 15 มิถุนายน 1389) สุลต่านองค์ที่ 3 แห่ง ราชวงศ์ออตโตมัน ครองราชบัลลังก์ตั้งแต่เดือนมีนาคม ค.ศ. 1362 ถึง 14 มิถุนายน ค.ศ. 1389 เป็นพระราชโอรสของ สุลต่านออร์ข่านที่ 1 สุลต่านองค์ที่ 2 และเป็นพระราชนัดดาของ สุลต่านอุสมานที่ 1 องค์ปฐมสุลต่าน
1326 1389
ศิวัช พงษ์เพียจันทร์
ศาสตราจารย์ดร.ศิวัช พงษ์เพียจันทร์ เกิดเมื่อวันที่ 18 กันยายน พ.ศ. 2517 (ปัจจุบันอายุ 49 ปี) ที่อำเภอเมือง จังหวัดเชียงใหม่ เป็นบุตรชายของ รองศาสตราจารย์เพทาย พงษ์เพียจันทร์ และ รองศาสตราจารย์พันทิพา พงษ์เพียจันทร์ ปัจจุบันดำรงตำแหน่งเป็นศาสตราจารย์ขั้นสูง (เดิม เรียกว่า ศาสตราจารย์ญาณวิทย์ หรือศาสตราจารย์ในระดับ 11) สาขาวิทยาศาสตร์สิ่งแวดล้อม และเป็นผู้อำนวยการศูนย์วิจัยและพัฒนาการป้องกันและจัดการภัยพิบัติ ประจำคณะพัฒนาสังคมและสิ่งแวดล้อมสถาบันบัณฑิตพัฒนบริหารศาสตร์ นอกจากนั้น ดร.ศิวัช ยังเป็นนักวิจัยด้านมลพิษทางอากาศประจำ Institute of Earth Environment, Chinese Academy of Sciences (IEECAS) เมือง Xi’an ประเทศจีน และเป็นหนึ่งในคณะทำงานโครงการวิจัยขั้วโล ก ในพระราชดำริฯ ของสมเด็จพระเทพรัตนราชสุดาฯ สยามบรมราชกุมารี ซึ่งเคยไปศึกษาวิจัยที่สถานี Great Wall บนเกาะ King George ทวีปแอนตาร์กติกา ในช่วงเดือนมกราคม 2559
การศึกษา
ดร.ศิวัช พงษ์เพียจันทร์ จบการศึกษาระดับประถมศึกษาและมัธยมศึกษาปีที่ 3 จากโรงเรียนปรินส์รอยแยลส์วิทยาลัย จากนั้น ดร.ศิวัชได้รับทุนรัฐบาลไทยไปศึกษาต่อที่ประเทศญี่ปุ่นเป็นเวลา 11 ปี โดยได้ศึกษาตั้งแต่ระดับชั้นมัธยมปลายที่โรงเรียนสาธิตมหาวิทยาลัยโตเกียวกัคคุเง และศึกษาต่อในระดับปริญญาตรีและโทที่มหาวิทยาลัยฮอกไกโด สาขาวิชาสมุทรศาสตร์และเคมีสิ่งแวดล้อม ดร.ศิวัชสำเร็จการศึกษาระดับปริญญาเอกจากมหาวิทยาลัยเบอร์มิงแฮม สหราชอาณาจักร สาขาวิชาวิทยาศาสตร์สิ่งแวดล้อมและภูมิศาสตร์ หลังจากนั้นได้รับทุน Postdoc เพื่อศึกษาต่อด้าน Source Apportionment of Air Pollutants ที่ Hong Kong Polytechnic University ภายใต้การสนับสนุนจาก UNESCO เป็นเวลาหนึ่งปี นอกจากนั้น ดร.ศิวัชได้รับทุน Postdoc จาก Chinese Academy of Sciences เพื่อศึกษาต่อด้าน Carbonaceous Aerosols ที่ IEECAS เป็นระยะเวลาสามปี
การทำงาน
ดร.ศิวัช พงษ์เพียจันทร์ เริ่มสอนหนังสือที่คณะการจัดการสิ่งแวดล้อม มหาวิทยาลัยสงขลานครินทร์ ในปีพ.ศ. 2549 และได้รับพระบรมราชโองการโปรดเกล้าฯ แต่งตั้งตำแหน่งศาสตราจารย์ ในสาขาวิชาวิทยาศาสตร์สิ่งแวดล้อม เมื่อวันที่ 8 ตุลาคม พ.ศ. 2557 ในขณะดำรงตำแหน่งเป็นอาจารย์ประจำคณะพัฒนาสังคมและสิ่งแวดล้อมสถาบันบัณฑิตพัฒนบริหารศาสตร์ หรือนิด้า
ปัจจุบัน ศ. ดร. ศิวัช ดำรงตำแหน่งเป็นคณะกรรมการปฏิรูปประเทศด้านทรัพยากรธรรมชาติและสิ่งแวดล้อม รวมทั้งปฏิบัติหน้าที่เป็นผู้ทรงคุณวุฒิในคณะอนุกรรมการอนุสัญญามินามาตะฯ และอนุกรรมการด้านวิชาการแก้ไขปัญหามลภาวะทางอากาศ
วิชาฆ่าภาคบังคับ
วิชาฆ่าภาคบังคับ เป็นที่พูดถึงอีกครั้งภายหลังนวนิยายเรื่องเกมล่าชีวิต โดยซูซาน คอลลินส์ ได้ออกวางจำหน่ายและประสบความสำเร็จทางยอดขายเป็นอย่างมาก โดยผู้อ่านบางกลุ่มได้ระบุว่าคอลลินส์นั้นลอกแนวคิดของนวนิยายเล่มนี้มา อย่างไรก็ตามคอลลินส์ได้ออกมาปฏิเสธต่อกระแสดังกล่าว เธอระบุว่าเธอไม่เคยได้ยินชื่อนวนิยายเรื่องวิชาภาคบังคับ หรือชื่อของโคจุน ทะคะมิมาก่อน จนกระทั่งหนังสือของเธอได้วางขาย
เจ้าชายปาทริก อาลี ปาห์ลาวี
เจ้าชายแพทริค อาลี ปาห์ลาวี(Patrick Ali Pahlavi) เป็นพระโอรสเพียงพระองค์เดียวใน เจ้าชายอาลี เรซา ปาห์ลาวีที่ 1 และ ซอนยา เลามาน ทรงเป็นพระราชนัดดาใน พระเจ้าชาห์ เรซา ปาห์ลาวี และ สมเด็จพระราชินีตาจญ์ อัล-โมลูก พระภาติยะใน พระเจ้าชาห์ โมฮัมหมัด เรซา ปาห์ลาวี โดยพระองค์เป็นลูกครึ่งอิหร่าน-โปแลนด์ โดยพระบิดามารดาของพระองค์มิได้สมรสกันถูกต้องตามพระราชประเพณี แต่พระองค์และผู้สืบสกุลจะได้รับพระอิสริยยศเป็น เจ้าชาย/เจ้าหญิงแห่งอิหร่าน พร้อมฐานันดร อิมพีเรียลไฮเนส โดยพระองค์สมรสกับ ซอนยา รูมมาน เมื่อปี พ.ศ. 2515 มีพระบุตรร่วมกัน 3 พระองค์ ซึ่งดำรงพระฐานะเป็นเจ้าทั้งหมด
รัชทายาทในการสืบราชบัลลังก์
พระองค์ได้รับการแต่งตั้งเป็นรัชทายาทลำดับที่ 1 ในการสืบราชบัลลังก์ แทนที่เจ้าชายเรซา ปาห์ลาวี มกุฎราชกุมารแห่งอิหร่าน เนื่องจากทรงเสกสมรสกับสตรีต่างชาติ แต่ถึงอย่างไรก็ตามประเทศอิหร่านได้เปลี่ยนแปลงการปกครองแล้ว ยังทรงให้องค์มกุฎราชกุมารเป็นผู้อ้างสิทธิราชบัลลังก์ลำดับที่ 1
ทายไฟต์เตอร์
ยาน ทายไฟต์เตอร์ (TIE fighter) เป็นยานอวกาศในเรื่องแต่งชุดสตาร์ วอร์ส ปรากฏครั้งแรกในภาพยนตร์สตาร์ วอร์ส เอพพิโซด 4: ความหวังใหม่ และมีบทบาทสำคัญต่อเนื่องในภาพยนตร์อีกสองภาคถัดมา รวมทั้งภาคที่เจ็ดอีกด้วย ทายไฟต์เตอร์ เป็นยานอวกาศประเภทรบจู่โจมแห่งจักรวรรดิกาแลกติก  และต่อมาเป็นปฐมภาคี
รัฐสมาชิกสหประชาชาติ
รัฐสมาชิกสหประชาชาติ (United Nations member states) เป็นรัฐเอกราช 193 รัฐที่เป็นสมาชิกขององค์การสหประชาชาติ (UN) และเป็นตัวแทนที่เท่าเทียมกันในสมัชชาใหญ่แห่งสหประชาชาติ
โดยหลักการแล้วมีเพียงรัฐเอกราชเท่านั้นที่สามารถเป็นสมาชิกสหประชาชาติได้และในปัจจุบันรัฐสมาชิกสหประชาชาติทั้งหมดเป็นรัฐเอกราช แม้ว่ารัฐสมาชิก 5 รัฐ จะไม่ได้เป็นรัฐเอกราชขณะเข้าร่วมสหประชาชาติ แต่ต่อมาทั้ง 5 รัฐก็ได้รับเอกราชในระหว่าง ปี พ. ศ. 2489 ถึง พ.ศ. 2534
รัฐสังเกตการณ์และรัฐที่ไม่ใช่สมาชิก
นอกจากรัฐสมาชิกแล้ว ยังมีรัฐสังเกตการณ์ถาวรที่ไม่ใช่สมาชิกอีกสองรัฐ ได้แก่ สันตะสำนักและรัฐปาเลสไตน์
มาร์เซโล ซาลัส
โฆเซ มาร์เซโล ซาลัส เมลินาโอ (José Marcelo Salas Melinao; เกิด 24 ธันวาคม ค.ศ. 1974) ฉายา เอลมาธาดอร์ (แปลว่า "นักฆ่า" จากการฉลองการทำประตูของเขา), เอล เฟโนเมโน และ ชิเลโน เป็นนักฟุตบอลชาวชิลีในตำแหน่งกองหน้า เขาได้รับการยกย่องให้เป็นหนึ่งในกองหน้าที่ดีที่สุดของชิลี  และเป็นหนึ่งในนักฟุตบอลที่ดีที่สุดจากอเมริกาใต้ เขาทำผลงานได้อย่างโดดเด่นในช่วงทศวรรษ 1990 และ 2000 จากการเล่นให้แก่สโมสรอูนิเบร์ซิดัดเดชิเล, ริเบร์เปลต, ลาซีโอ และยูเวนตุส เขาเคยเป็นกัปตันของฟุตบอลทีมชาติชิลีและเป็นผู้ทำประตูสูงสุดของทีมชาติชิลีด้วยจำนวน 37 ประตู (4 ประตูในฟุตบอลโลก, 18 ประตูในฟุตบอลโลกรอบคัดเลือกและ 15 ในเกมกระชับมิตร) นอกจากนี้ เขายังทำ 8 ประตูให้แก่ทีมชาติชุดโอลิมปิก
โพลีพลัส
บริษัท โพลีพลัส เอ็นเตอร์เทนเม้นท์ จำกัด (อังกฤษ​: Pol​yplus entertainment​ Company Limited ชื่อย่อ: Polypus)​ เป็นบริษัทผลิตสื่อบันเทิงรายใหญ่ของไทย ก่อตั้งโดยอรพรรณ วัชรพล เมื่อวันที่ 3 มกราคม พ.ศ. 2537 ด้วยทุนจดทะเบียน 1 ล้านบาท
ประวัติ
โพลีพลัส เริ่มต้นจากการผลิตรายการเด็กที่ชื่อ 7-4-28 ต่อมาพัฒนารูปแบบ เป็นรายการ ที่นี่...มีเพื่อน ซึ่งจากรายการนี้ทำให้ได้รับรางวัล ผลงานสื่อมวลชนดีเด่น ครั้งที่ 12 ประเภทรายการโทรทัศน์ จากสำนักงานคณะกรรมการส่งเสริมและประสานงานเยาวชนแห่งชาติ และคณะอนุกรรมการพิจารณาผลงานสื่อมวลชนดีเด่นเพื่อเยาวชน เมื่อวันที่ 19 ธันวาคม พ.ศ. 2537 ได้รางวัลเมขลา สาขารายการโทรทัศน์สำหรับเด็กและเยาวชนดีเด่น เมื่อวันที่ 13 มกราคม พ.ศ. 2538 และ เกียรติบัตรจากคณะกรรมการเอกลักษณ์ของชาติ สำนักนายกรัฐมนตรี ณ ตึกสันติไมตรี ทำเนียบรัฐบาล เมื่อวันที่ 14 มกราคม พ.ศ. 2538 ปัจจุบัน โพลีพลัสได้ผลิตรายการโทรทัศน์หลากหลายประเภท เพื่อนำเสนอผ่านทางสถานีโทรทัศน์ไทยทีวีสีช่อง 3 และไทยรัฐทีวี ไม่ว่าจะเป็นเกมโชว์, ควิซโชว์, เรียลลิตีโชว์, ทอล์คโชว์ และวาไรตี้โชว์
ในปี พ.ศ. 2540 โพลีพลัสได้มีโอกาสผลิตละครเป็นครั้งแรก เรื่อง รักแท้แค่ขอบฟ้า, รักเล่ห์เพทุบาย หลังจากที่โพลีพลัสเริ่มเป็นผู้จัดละคร มีนักแสดงในสังกัดเกิดขึ้นมากขึ้น จึงเกิด บริษัท ก็อทช่า จำกัด ในปี พ.ศ. 2543 เพื่อดูแลดาราและนักแสดงในสังกัด หลังจากนั้นเมื่อมีรายการโทรทัศน์และละครมากขึ้นจึงเปิด บริษัท โพลีพลัส สตูดิโอ จำกัด ทำงานด้านการถ่ายทำรายการในสตูดิโอ ตลอดจนงานทางด้านตัดต่อรายการ
ในปี พ.ศ. 2547 ได้จัดตั้ง บริษัท โพลีพลัส พีอาร์ จำกัด ให้บริการด้านที่ปรึกษาประชาสัมพันธ์ รับวางแผนและดำเนินการด้านประชาสัมพันธ์ พร้อมทั้ง บริษัท โพลีพลัส พับลิชชิ่ง จำกัด ได้ก่อกำเนิดขึ้น ในการผลิตสื่อสิ่งพิมพ์ มีนิตยสาร Oops! นิตยสารบันเทิงออกเป็นเล่มแรก ต่อมาในปี พ.ศ. 2548 เปิดบริษัท โพลีพลัส เอ็กซ์ตร้า จำกัด ทำงานด้านโทรทัศน์ ให้กับองค์กรอื่น ๆ อาทิ งานโฆษณาต่าง ๆ
โพลีพลัสและบริษัทในเครือ มีพนักงานประมาณ 200 กว่าชีวิต โดยบริษัท โพลีพลัส เอ็นเตอร์เทนเม้นท์ สร้างรายได้มากสุดในบริษัทในเครือข่าย โดยในปี 2549 รายได้ 554.5 ล้านบาท กำไรสุทธิ 39.3 ล้านบาท และในปี 2550 มีรายได้ 605.7 ล้านบาท กำไรสุทธิ 76.5 ล้านบาท และปี 2551 มีรายได้ 717.4 ล้านบาท กำไรสุทธิ 203.6 ล้านบาท มีสินทรัพย์ 637 ล้านบาท
บริษัทที่ร่วมหุ้นและบริษัทในเครือโพลีพลัส
บริษัท โพลีพลัส เอ็นเตอร์เทนเม้นท์ จำกัด มีบริษัทในเครือข่ายประมาณ 10 แห่ง ดังนี้
นักแสดงในสังกัด
ชาย
ประเทศวานูวาตูในโอลิมปิกเยาวชนฤดูร้อน 2018
ประเทศวานูวาตู เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติวานูวาตูเป็นผู้ทำหน้าที่ในการส่งนักกีฬาเข้าร่วมแข่งขันจำนวน 21 คน ใน 3 ชนิดกีฬา ผลการแข่งขันครั้งนี้ประเทศวานูวาตูไม่ได้รับเหรียญรางวัลใด ๆ
แอ๊กซ์ (ผลิตภัณฑ์ระงับกลิ่นกาย)
ประวัติ
Axe เป็นผลิตภัณฑ์ที่เริ่มต้นขึ้นในประเทศฝรั่งเศส เมื่อปี พ.ศ. 2526 ต่อมาได้เผยแพร่ไปยังประเทศอังกฤษ ในปี พ.ศ. 2528 โดยใช้ชื่อว่า "lynx" และเริ่มขยายในทั่วยุโรป
แอ๊กซ์ในประเทศไทย
แอ๊กซ์ในประเทศไทย เคยออกผลิตภัณฑ์ประเภทโฟมล้างหน้า โลชั่น เจลอาบน้ำ เจลใส่ผม ครีมโกนหนวด แต่ผลิตภัณฑ์ในประเทศไทยที่สำคัญ คือ ผลิตภัณฑ์ระงับกลิ่นกาย
เจ้าชายแรนีเยที่ 3 เจ้าผู้ครองโมนาโก
เจ้าชายแรนีเยที่ 3 (แรนีเย หลุยส์ อ็องรี มักซ็องส์ แบร์ทร็อง กรีมัลดี; 31 พฤษภาคม ค.ศ. 1923 – 6 เมษายน ค.ศ. 2005) เป็นเจ้าผู้ครองโมนาโก ตั้งแต่ปี ค.ศ. 1949 จนถึงสิ้นพระชนม์ในปี ค.ศ. 2005 เจ้าชายแรนีเยปกครองประเทศโมนาโกมาเกือบ 56 ปี ทำให้พระองค์เป็นหนึ่งในพระประมุขที่ปกครองยาวนานที่สุดในประวัติศาสตร์ยุโรป
พระประวัติ
เจ้าชายแรนีแยที่ 3 ประสูติเมื่อวันที่ 31 พฤษภาคม ค.ศ. 1923 พระโอรสในเจ้าหญิงชาร์ล็อต ดัชเชสแห่งวาล็องตีนัว พระธิดานอกสมรสในเจ้าชายหลุยส์ที่ 2 แห่งโมนาโก กับเคานต์ปีแยร์ เดอ โปลีเนียค แรนีเยเสกสมรสกับนักแสดงผู้ได้รับรางวัลออสการ์ชาวอเมริกัน เกรซ เคลลี และมีพระโอรส-ธิดาด้วยกัน 3 พระองค์ ภายหลังเกรซ เคลลี ได้สิ้นพระชนม์ลงก่อน หลังจากการสิ้นพระชนม์ของพระมเหสี เจ้าชายแรนีเยทรงครองตนเป็นโสดตลอดพระชนม์ชีพ พระองค์ถือเป็นองค์อธิปัตย์ที่ครองราชสมบัติยาวนานที่สุดของโมนาโกเป็นเวลากว่า 50 ปี และอันดับที่สองของโลก รองจากพระบาทสมเด็จพระมหาภูมิพลอดุลยเดชมหาราช บรมนาถบพิตร
เจ้าชายแรนีเยที่ 3 สิ้นพระชนม์ในเวลา 06.30 นาฬิกา ของวันที่ 6 เมษายน ค.ศ. 2005 หลังจากประชวรเป็นเวลายาวนาน สิริพระชันษาได้ 81 ปี พระศพของพระองค์ถูกฝังเคียงข้างเกรซ เคลลี ชายาผู้เป็นที่รัก ณ อาสนวิหารแม่พระปฏิสนธินิรมล ซึ่งเป็นสถานที่ที่พระองค์เสกสมรสกับพระชายา ภายหลังพระโอรสเพียงหนึ่งเดียวของพระองค์คือ เจ้าชายอาลแบร์ที่ 2 แห่งโมนาโก จึงครองราชย์ต่อมา
เอดับเบิลยูเอ ยูไนเต็ดสเตทส์ เฮฟวี่เวท แชมเปี้ยนชิพ
เอดับเบิลยูเอ ยูไนเต็ดสเตทส์ เฮฟวี่เวท แชมเปี้ยนชิพ (AWA United States Heavyweight Championship) เป็นตำแหน่งแชมป์ของAmerican Wrestling Association(AWA) โดยก่อตั้งขึ้นในชื่อ NWA United States Championship ในช่วงแรกเพื่อโปรโมตแชมป์ในChicago, Illinois ในช่วงปี 1953 - 1958 ต่อมาปี 1958 เจ้าของแชมป์เส้นนี้ Verne Gagne ได้ก่อตั้งสมาคม American Wrestling Association (AWA) ซึ่งตั้งอยู่ใน Minneapolis, Minnesota และได้เอาแชมป์ไปพร้อมกับตัวเขาโดยอ้างว่า สืบเชื้อสายแชมป์ของรุ่นชิคาโก สมาคมในชิคาโกได้ยอมรับให้ Wilbur Snyder เป็นแชมป์คนต่อไปโดยแยกเชื้อสายแชมป์ออกเป็นเชื้อสายของเขาเองคือ NWA United States Heavyweight Championship (Detroit version) ต่อมาแชมป์เวอร์ชั่นของ Minneapolis ถูกเปลี่ยนชื่อมาเป็น AWA United States Championship ในปี 1960
นิพนธ์ พร้อมพันธุ์
นายนิพนธ์ พร้อมพันธุ์ เป็นอดีตเลขาธิการนายกรัฐมนตรี (ชวน หลีกภัย และอภิสิทธิ์ เวชชาชีวะ) อดีตรัฐมนตรีว่าการกระทรวงเกษตรและสหกรณ์ รองหัวหน้าพรรคประชาธิปัตย์ และ สมาชิกสภาผู้แทนราษฎรจังหวัดนครราชสีมา 6 สมัย
นายนิพนธ์ เป็นเจ้าของธุรกิจอสังหาริมทรัพย์และโรงเลื่อย เช่น โรงเลื่อยจักรไทยพูนสิน บ.ไทยประสิทธิ์ทำไม้ และ บ.ชนาพันธ์ นับเป็นแหล่งทุนเก่าแก่รายหนึ่งของพรรคประชาธิปัตย์ และยังเป็นพี่ชายของศรีสกุล พร้อมพันธุ์ ภรรยาสุเทพ เทือกสุบรรณ อดีตเลขาธิการพรรคประชาธิปัตย์อีกด้วย
ประวัติ
นิพนธ์ พร้อมพันธุ์ เกิดเมื่อวันที่ 13 เมษายน พ.ศ. 2495 ที่จังหวัดนครราชสีมา เป็นบุตรของนายประสิทธิ์ และนางตุ๊ พร้อมพันธุ์ สำเร็จการศึกษาชั้นประถมศึกษาจากโรงเรียนเซนต์คาเบรียล จากนั้นได้ไปศึกษาต่อระดับมัธยมศึกษาตอนต้น ที่ โรงเรียนมิลฟิลด์ แคว้นซอมเมอร์เซท ประเทศอังกฤษ โดยเป็นพระสหายร่วมชั้นเรียนใน พระบาทสมเด็จพระวชิรเกล้าเจ้าอยู่หัว ขณะดำรงพระราชอิสริยยศเป็น สมเด็จพระบรมโอรสาธิราช สยามมกุฎราชกุมาร ก่อนที่จะไปศึกษาต่อที่บาร์เกอร์คอลเลจ ประเทศออสเตรเลีย จนได้ประกาศนียบัตรมัธยมศึกษาตอนปลาย เมื่อปี พ.ศ. 2515